Γιάννης Χατζηγεωργίου

Ο Γιάννης Χατζηγεωργίου (Νέα Φιλαδέλφεια Αττικής, 21 Δεκεμβρίου 1990) είναι Έλληνας ηθοποιός, τραγουδιστής και συγγραφέας.

 Πρώτα χρόνια 
Γεννήθηκε το 1990 στη Νέα Φιλαδέλφεια και η καταγωγή των παππούδων του είναι από τη Μικρά Ασία.Ο Γιάννης Χατζηγεωργίου βρίσκει το κοινό σημείο ανάμεσα στις τέχνες που υπηρετεί και βάζει για όριο του τον ουρανό

 Καριέρα 

 Υποκριτική 

 Τηλεόραση 
Έκανε το ντεμπούτο του, το 2012, μέσα από την σειρά «Iki yaka bir ismail», η οποία προβλήθηκε από το τουρκικό κανάλι ATV. Έπειτα, ακολούθησε η σειρά του ΑΝΤ1, «Ταμάμ», στην οποία είχε πρωταγωνιστικό ρόλο. Η σειρά έκανε πρεμιέρα στις 12 Οκτωβρίου 2014 και λόγω της μεγάλης απήχησης που γνώρισε, ολοκληρώθηκε σε τρεις σεζόν, στις 12 Μαΐου 2017. Την ίδια χρονιά (2017), συμμετείχε στην ελληνική εκδοχή του ψυχαγωγικού show «Your Face Sounds Familiar», κατακτώντας τελικά την πρώτη θέση. Τη σεζόν 2017-2018 είχε πρωταγωνιστικό ρόλο στη σειρά του ΑΝΤ1, «Παρθένα Ζωή».

Τη σεζόν 2018-2019 πρωταγωνίστησε στη σειρά του ΣΚΑΪ, «Όσο Έχω Εσένα» ενώ τη σεζόν 2019-2020 στη σειρά του ALPHA, «Σπίτι Είναι».

 Θέατρο 
Θεατρικά έκανε το ντεμπούτο του, την σεζόν 2014-2015, με το μιούζικαλ «Barbarella: The 80s Musical», το οποίο παίχτηκε στο Θέατρο Πειραιώς 131 και στο οποίο συνεργάστηκε μεταξύ άλλων με τους Ελένη Φουρέιρα, Ήβη Αδάμου, Καίτη Γαρμπή και Σταμάτη Γαρδέλη. Ακολούθησε το μιούζικαλ «Οικογένεια Άνταμς» τη σεζόν 2016-2017 στο Θέατρο Βέμπο και η παράσταση «Μια τρελή τρελή αλφαβήτα» το 2017 στο Θέατρο Coronet.

 Μουσική 

 MindTrap / RadioAct 
Το 2014, δημιούργησε το συγκρότημα MindTrap μαζί με τους Πάρη Σκαρτσολιά, Δάνη Ντάρλα, Γιώργο Καϊκού, Θωμά Αλεξίου και Σταύρο Σπυρόπουλο, κάνοντας αρκετές live εμφανίσεις σε μαγαζιά. Το 2015, το συγκρότημα μετονομάστηκε σε RadioAct, υπέγραψαν συμβόλαιο με τη δισκογραφική εταιρεία Panik Records ενώ υπήρξε και αλλαγή στα μέλη, αφού αποχώρησε ο Θωμάς Αλεξίου και προστέθηκε ο Κώστας Στεφανίδης. To 2016, έπειτα από αλλαγές στα μέλη, οι RadioAct (Γιάννης Χατζηγεωργίου, Γιώργος Καϊκού, Κώστας Στεφανίδης, Νίκος Αθανασιάδης & Duke) κυκλοφόρησαν το πρώτο τους τραγούδι, με τίτλο «Me N Myself» μαζί με βίντεο-κλιπ, ενώ την ίδια χρονιά συνεργάστηκαν και με τους DiGi και Demy στο τραγούδι «Κάτι Πήγε Στραβά». Ακολούθησαν τα τραγούδια «G.A.D.» το 2017 και «Αν Ήσουν Εδώ» το 2018, ενώ το καλοκαίρι του 2018, το συγκρότημα διαλύθηκε.

 Σόλο πορεία 
Τον Νοέμβριο του 2018, κυκλοφόρησε το πρώτο του τραγούδι ως σόλο καλλιτέχνης, με τίτλο «Κάθε Φορά» από την Panik Records. Τον Ιούνιο του 2019, συμμετείχε στα Mad Video Music Awards, ερμηνεύοντας με τον Θοδωρή Μαραντίνη το τραγούδι «Που Ήσουν Χτες». Τον Νοέμβριο του 2019, κυκλοφόρησε το δεύτερο του σόλο τραγούδι, με τίτλο «Αχ Μάγισσα Μου».

 Συγγραφή 
To 2018, εκδόθηκε το πρώτο του βιβλίο, με τίτλο  «Ζιάκ: Η έκλειψη».

 Φιλμογραφία 

 Τηλεόραση 
ΈτοςΤίτλος Προγράμματος ΚανάλιΡόλοςΣημειώσεις2011-2012Iki yaka bir IsmailATVΑντώνης Πρωταγωνιστικός Ρόλος 2014-2017ΤαμάμΑΝΤ1Τζεμ ΟζτούρκΠρωταγωνιστικός Ρόλος2017Your Face Sounds Familiar ΑΝΤ1Ο ΊδιοςΔιαγωνιζόμενος - Νικητής 2017-2018Παρθένα ΖωήΑΝΤ1Μάκης Παπουτσής Πρωταγωνιστικός Ρόλος2018-2019Όσο Έχω ΕσέναΣΚΑΪΑχιλλέας ΡήγαςΠρωταγωνιστικός Ρόλος2019Για πάντα παιδιάOPENΒασίλης Επεισόδιο: "Billy the Kid"  MadWalk - The Fashion Music Project ALPHAΟ Ίδιος Ερμηνεία Mad Video Music AwardsALPHAΕρμηνεία2019-2020Σπίτι ΕίναιALPHAΛευτέρης Πιτσούλης Πρωταγωνιστικός Ρόλος2021-2022SurvivorΣΚΑΪΟ ΊδιοςΔιαγωνιζόμενος - 38η Θέση2025Grand HotelΑΝΤ1ΙεζεκιήλΒασικό καστ

 Κινηματογράφος 
+ΈτοςΤίτλοςΡόλοςΣημειώσεις2016Τραγούδα!Γκάντερφωνή στην ελληνική μεταγλώττιση

 Videoclips (ως ερμηνευτής) 
+ΈτοςΤίτλοςΕρμηνεία2016"Me N' Myself"RadioAct"Κάτι Πήγε Στραβά"RadioAct, DiGi & Demy2017"G.A.D."RadioAct2018"Αν Ήσουν Εδώ"RadioAct"Κάθε Φορά"Γιάννης Χατζηγεωργίου2019"Αχ Μάγισσα Μου"Γιάννης Χατζηγεωργίου

 Videoclips (συμμετοχή) 
+ΈτοςΤίτλοςΕρμηνεία2016"Bang"Arva, RiskyKidd & Ηρώ Λεγάκη2019"Που Ήσουν Χτες"Onirama

 Θεατρογραφία 
+ΈτοςΤίτλοςΧώρος2015-2016Barbarella: The 80s MusicalΘέατρο Πειραιώς 1312016-2017Οικογένεια ΆνταμςΘέατρο Βέμπο2017Μια τρελή τρελή ΑλφαβήταΘέατρο Coronet

Παραπομπές

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες τραγουδιστές
Κατηγορία:Συμμετέχοντες στο Survivor Ελλάδας